ইতালি ২০১৮ রাশিয়া বিশ্বকাপের মূল পর্বের টিকেট না পাওয়ায় ইতালিয়ান লিগে রোনালদোর উপস্থিতির প্রত্যাশাটা একটু বেড়ে যায়। তার কারণে দেশটির ফুটবলের সব পর্যায়ে উন্নতি ঘটবে এমন বিশ্বাসই জন্মে ইতালিয়ানদের মনে। ইতালিয়ান ফুটবল কিংবদন্তি দিনো জফের কথায় মিলল তার আভাস, ‘রোনালদো সিরি এ’র লেভেলটা বাড়িয়ে দিতে যাচ্ছে। এতে সবাই সুবিধা পাবে। কারণ রোনালদোর সঙ্গে সবার দৃষ্টি থাকবে আমাদের ওপর। এবং সিরি এ তার আগের জায়গা পুনরুদ্ধার করতে পারবে। তার দেখাদেখি আরো অনেক বড় তারকা সিরি এ’তে নাম লেখাবে।’